laion/Wikipedia-Exotic huggingface dataset:
יוסף באך

הרב יוסף באך (בהונגרית: Bach József; אובודה, 1784 – פשט, 3 בפברואר 1866) היה רב ואיש מדעי הרוח. יוסף באך השלים את לימודיו הגבוהים בפראג, שם למד 12 שנים בהנחיית רבנים וחוקרים יהודים. לאחר שסיים את לימודיו הפילוסופיים וקיבל סמיכה לרבנות, הלך לפוליטכניקום והפך בעל תואר במתמטיקה גבוהה. כשחזר למולדתו לממלכת הונגריה, הוא היה מורה לגרמנית ולעברית ולאקסגזיס מקראי (אקסגזיס הוא הסבר או פרשנות ביקורתית של טקסט. באופן מסורתי, המונח שימש בעיקר לעבודה עם טקסטים דתיים, במיוחד התנ"ך) בבית הספר היהודי-גרמני שנוסד בעיר הולדתו אובודה (כיום חלק מבודפשט) בשנת 1817. לאחר שאיבד את כל רכושו והונו הפך לראש החינוך בקהילת אובודה ובדרך כלל עסק רבות בחינוך ציבורי. בשנת 1827 הוזמן על ידי הקהילה היהודית של פשט שקמה זה עתה, להיות רב הקהילה. באך כיהן בתפקיד זה עד סוף שנות ה-50 של המאה ה-19, אז פרש לגמלאות וזכה מהקיסר בעיטור צלב הזהב על הצטיינות. רבות מדרשותיו הופיעו גם בדפוס. הוא היה מאמין גדול בקידמה, גם בדת והיה הראשון שהפסיק את הדרשות ביידיש שהייתה נהוגה עד אז ונשא את דרשותיו בגרמנית בבית הכנסת. הוא היה מלומד נלהב שעסק כל חייו בתלמוד עוד מאז ילדותו ולמד גם כמה שפות אירופיות. הביוגרפיה שלו פורסמה על ידי בנו והוצגה על ידי קייזרלינג, אך היא הופיעה גם ב "בית אל" של רייך. כרך של הרצאותיו ודרשותיו פורסם בפשט בשנת 1827 בשם «Homtletische Erstlinge». Freudengefühle beim Ehe-Jubiläum des Moses Ráth und der Rebecca Ráth. מישקולץ, 1817. Homoletische Erstlinge. פשט, 1827. Szinnyei József: Magyar írók élete és munkái I. (Aachs–Bzenszki). Budapest: Hornyánszky. 1891. לקסיקון יהודי הונגרי. 1929. ערך פטר אויווארי. יוסף באך
אופיר בר עמי

אופיר בר עמי (נולד ב-11 בנובמבר 1969 בקיבוץ חניתה) הוא זמר וגיטריסט, חבר בלהקת איפה הילד? ו"איבי הנחל". בר עמי הוא יליד קיבוץ חניתה. הוא החל לנגן בילדותו על כלים שונים, ביניהם בגיל 6 בחלילית, בגיל 7 על פסנתר ובגיל 13 על גיטרה. בשנת 1990 הצטרף להרכב איפה הילד? עד שנת 1996, אז עבר ללהקת משחררי הסעיף. בהמשך לקח הפסקה ממוזיקה, עבר תהליך של התחזקות בדת, ובשנת 2008 הקים עם אחיו, המתופף גל ברעם את להקתו העכשווית, "איבי הנחל". כיום בר עמי מתגורר קיבוץ בחניתה ובראש העין, הוא נשוי לשחקנית דורי נאומנקו ואב לשני ילדים. ב-1990 הצטרף ללהקת איפה הילד, יחד עם אסף שריג, חמי רודנר ואסף מרוז. בר עמי אחראי במסגרת "איפה הילד?" לכמה שירים, ביניהם הלהיט "אהובה הקטנה". באלבום שדים כתב והלחין את "אהובה הקטנה" ו "נכנס בך השד", באלבום בני המאה העשרים כתב והלחין את השיר "אור לבן" ובאלבום מתוק בחשכה כתב והלחין את השיר "עמוק נפלא". בשנת 1996 עזב את הלהקה. ב־2009 עם חזרת הלהקה להופיע חזר בר עמי להופיע עם הלהקה והוא מופיע על הבמות גם כיום. בשנת 1996 עזב בר עמי את "איפה הילד" לטובת להקת "משחררי הסעיף". בשנת 2008 הקים יחד עם אחיו גל ברעם את להקת הרוק האמוני "איבי הנחל" בהשראת הרבי נחמן מברסלב ויחד עם אחיו, המתופף גל ברעם ("האנשים"), נוצר אלבום שמשלב שירי אהבה והתחזקות עם רוק גיטרות בעל צליל חזק. אלבום הבכורה "דרך חדש" משלב בתוכו טקסטים רוחניים בהשראת הרבי נחמן מברסלב, עם רוק גיטרות ישראלי, כממשיכי דרכם של אהוד בנאי ושולי רנד, אריאל זילבר והרב שלמה קרליבך. בהרכב מנגנים לצד בר עמי (גיטרה חשמלית ושירה) גם בן סולומון (גיטרה חשמלית וקולות), בן ורד (גיטרה בס) וגל ברעם (תופים) זמן סוכר (1993) שדים (1994) מסעותי עם עצמי (1995) מישהו שומע אותי (1998) - אלבום אוסף בני המאה ה-20 (2012) מתוק בחשיכה (2017) דרך חדש (2014) אופיר בר עמי, ברשת החברתית פייסבוק אופיר בר עמי, באתר Discogs (באנגלית) אסף נבו, ‏אופיר בר-עמי, "איבי הנחל": "מחברים אמונה ורוק יחד, להראות שהכל אחד", באתר ‏מאקו‏, 2 בספטמבר 2014 רעש מציג: כוח גיטרה עם אופיר בר עמי זה מתוסבך: חמי רודנר חוזר לשירים של "השדים", באתר הארץ, 27 בינואר 2019
חיים בן עטר (פירושונים)

האם התכוונתם ל... חיים בן עטר – מפרשני המקרא, מחבר הספר "אור החיים" חיים בן עטר (הראשון) – רב וראש ישיבה בעיר סלא שבמרוקו חיים בן-עטר (עיתונאי) – עיתונאי ישראלי
צ'ידזה מנדה

צ'יזדה מנדה (באנגלית: Charlene Chiedza 'Chi' Kudzai Mhende; נולדה ב-19 באוקטובר 1991) היא שחקנית זימבבואית ששיחקה בסרטים ובסדרות טלוויזיה. היא הכי ידועה בכך שהפתיעה צופים כאשר גילמה תפקיד של גבר באופרת הסבון הדרום אפריקאית "דורות". מנדה נולדה בהארארה, בירת זימבבואה. בשנת 2006, היא עברה לקייפטאון בדרום אפריקה כדי ללמוד בבית ספר אפד"א. היא התחילה לשחק בתיאטרון עם תפקיד של גברת קפולט בהפקה של "רומיאו ויוליה". לאחר הופעה מדהימה, היא שיחקה בעוד הצגות רבות כמו "האלימות השקטה של חלומות", "מחכים לברברים", "חלום ליל קיץ", "אילוף הסוררת", "קומדיה של טעויות", ו"ריצ'רד השלישי". בשנת 2008 היא זכתה בפרס השחקנית הטובה בפרסי אפד"א. מאוחר יותר מנדה עבדה עם ארגונים לקדם ולתרום לאומנויות הבמה בדרום אפריקה. בנוסף לתפקידיה במשחק, היא ידועה בתפקידי קול, כמו בסדרת הבריאות העולמית של אל-ג'זירה. בשנת 2014, היא הופיעה בפעם הראשונה בסרט באורך מלא כאשר שיחקה בסרט "אהוב את האחת שאתה אוהב". הסרט הוקרן לראשונה בפסטיבל הסרטים הבינלאומי בדרבן שבדרום אפריקה, שם זכתה בפרס השחקנית הטובה ביותר על התפקיד שלה בתור סנדיל בסרט. בשנת 2015 מנדה הצטרפה לאופרת הסבון הדרום אפריקאית "דורות" בתפקיד של וונדיל רדבה שהוא גבר. היא הפתיעה את הקהל כאשר הם גילו שהיא בעצם אישה, והסדרה המשיכה לעוד 4 עונות עם כ-1000 פרקים. באותה שנה, היא מונתה לפרס השחקנית הצעירה עם פוטנציאל בפרסי האקדמיה האפריקאית לקולנוע. המנהרה (2010) אהוב את האחת שאתה אוהב (2014) Scribblings (2014) סוזן העצלנית (2015) Homeland (2014) דורות (2015) ג'מילה ואלאדין (2015) מעקף (2016) המלכה סונו (2020) צ'ידזה מנדה, במסד הנתונים הקולנועיים IMDb (באנגלית) Rauel, TJ (9 באוגוסט 2021). "Chiedza Mhende biography". Safrolebs. {{cite web}}: (עזרה) "10 Things You Never Knew About The Zimba Actor Chiedza Mhende, Who Plays A Man On Generations". iharare. נבדק ב-23 באוקטובר 2020. {{cite web}}: (עזרה) "Chiedza Mhende". pindula. נבדק ב-23 באוקטובר 2020. {{cite web}}: (עזרה) "Man or woman?". sundaynews. נבדק ב-23 באוקטובר 2020. {{cite web}}: (עזרה) "Chiedza Mhende does it like a dude". sowetanlive. נבדק ב-23 באוקטובר 2020. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "צ'ידזה מנדה".
נ

המונח "נון" מפנה לכאן. אם הכוונה למשמעות אחרת, ראו נון (פירושונים). נ' היא האות הארבע-עשרה באלפבית העברי. שמה נו"ן (נוּן). מבחינה פונולוגית מייצגת האות נ' עיצור מכתשי אפי קולי (/n/ ‏:IPA). בהתאם לחלוקת אותיות האלפבית העברי לחמשת מוצאי הפה, נון נמנית עם חמש האותיות הלשוניות: דטלנ"ת. נ' היא אחת מחמש אותיות מנצפ"ך, שמשתנות בסוף מילה. נ' היא אחת מאותיות מ"נפח. כאשר היא בסוף המילה, צורתה היא "ן" (כמו במילה "כן"). נו"ן הפוכה היא היפוך של האות נ' (בכתב ראי), כפי שנכתבת בתשעה מקומות בתנ"ך. צורתה: ׆. שם האות נ' בא כנראה מהמילה "דג" בארמית (ראו אמנון). בקוד ASCII מיוצגת האות נ' בערך F0, ובקוד Unicode היא מיוצגת בערך 05E0. בקוד ASCII מיוצגת האות ן' בערך EF, ובקוד Unicode היא מיוצגת בערך 05DF. בקוד מורס מיוצגת האות נ' באמצעות הרצף (משמאל לימין): .- (קו נקודה). הוא ייצוגה של האות נ' בכתב ברייל (אין בכתב ברייל יצוג נפרד לאות ן). באלפבית צלילי מיוצגת האות נ' באמצעות המילה "נשר". באיתות בדגלי סמפור נ' מיוצגת על ידי דגל אחד הפונה מערבה (שמאלה) ודגל שני הפונה צפון-מערבה. בגימטריה ערכה 50. ערכה של ן הוא 700, אך השימוש בו אינו נפוץ, והערך 700 מיוצג על ידי הצירוף ת"ש. בשפה העברית המודרנית שכיחות השימוש באות נ' היא כ־3.34% מכלל אותיות האלפבית העברי ושל הצורה הסופית ן היא כ־1.27%. הקיצור נ' פירושו נקבה. בספרות העברית של ימי הביניים, בהשפעת הערבית, משמש הקיצור ן' לציון בן או אִבְּן, כגון שלמה ן' גבירול. בסלנג העברי "נון" הוא כישלון (קיצור לנכשל), ובעגה הצה"לית נון-נון הוא כלי רכב להובלת חיילים. ن – האות נוּן בערבית
Renesas

Renesas או בשמה המלא: Renesas Electronics Corporation (ביפנית: ルネサス エレクトロニクス株式会社, מבוטא: "רנסאסו ארקטורוניקוסו קובישיקי גאישה") היא יצרנית מוליכים למחצה יפנית שבסיסה בטוקיו, יפן. נקראה בתחילה (2002) Renesas Technology, והייתה הישות המאוחדת של יחידות השבבים של היטאצ'י ומיצובישי למעט את פעילות ה-DRAM שלהם, שאליה התמזגה NEC אלקטרוניקה בשנת 2010, מה שגרם לשינוי קל בשם החברה ובלוגו כפי שהם כיום. בין שנות האלפיים לתחילת שנות ה-2010, Renesas הייתה אחת משש חברות המוליכים למחצה הגדולות בעולם. נכון לשנת 2014, היא הייתה יצרנית המוליכים למחצה לרכב הגדולה בעולם, ויצרנית המיקרו-בקרים הגדולה בעולם. לחברה יש גם נוכחות בשווקים של מעגלים משולבים אנלוגיים ומעורבים-אותות, התקני זיכרון ו-SoCs. המותג Renesas מבוסס על ראשי התיבות " Renaissance Semiconductor for Advanced Solutions". ההיצע של Renesas Electronics כולל: Microcontrollers: RL78, RA, RX, Synergy, RE R8C, H8, 78K, Microprocessors: SuperH, R32C / M32C/ M16C, V850, M32R,RH850 etc. and the RZ family built on the ARM architecture) System LSIs (System on a Chip e.g. R-Car) Analog and Power Management ICs Memory Optoelectronics RF Devices Sensors Software and Tools Aerospace and Harsh Environment ICs Timing and Logic ICs Discrete Power Wireless Power ASICs מדיה וקבצים בנושא Renesas בוויקישיתוף אתר האינטרנט הרשמי של Renesas "Hitachi and Mitsubishi Combine to form Renesas Technology, the World's Largest Microcontroller Company!". Microcontroller.com. 1 אפר' 2003. נבדק ב-2021-01-16. {{cite web}}: (עזרה) "NEC Electronics and Renesas agree on merger". The Financial Times. "Evertiq - Top25: Semiconductor suppliers in 2010". evertiq.com (באנגלית). נבדק ב-2021-01-17. Lee, Se Young. "Better late than never? Samsung IT arms push into autos". Reuters. נבדק ב-10 בדצמבר 2015. {{cite web}}: (עזרה)
ריאל קאנו

ריאל קאנו (בספרדית: Real Canoe Natación Club) הוא מועדון כדורמים ספרדי. במועדון ישנן גם מחלקות שחייה תחרותית, שחייה צורנית וקפיצה למים, ובעבר הוא החזיק גם במחלקות טיפוס הרים, סקי, חתירה וקאנו/קיאק. שתי המחלקות המצליחות ביותר שהיו במועדון היו מחלקת הרוגבי (1963–2002), שזכתה ב-4 אליפויות ו-10 גביעים, ומחלקת כדורסל הנשים שזכתה בשלוש אליפויות וגביע. המועדון הוקם ב-1928 על ידי קבוצת צעירים חובבי ספורט, ונרשם בצורה רשמית בפברואר 1930. באוקטובר 1931 התמזג המועדון עם מועדון שחייה נוסף, וקיבל את שמו הנוכחי. רוגבי אליפות ספרד (4): 1971, 1972, 1973, 2000 גביע המלך (7): 1964, 1966, 1970, 1971, 1974, 2001, 2002 גביע איבריה ברוגבי (3): 1965, 1967, 2001 כדורסל נשים אליפות ספרד (3): 1984, 1985, 1986 גביע המלכה (1): 1996 כדורמים (גברים) אליפות ספרד (2): 1998/1999, 1999/2000 הגביע הספרדי (1): 2007 אתר האינטרנט הרשמי של ריאל קאנו (בספרדית) ריאל קאנו, ברשת החברתית אקס (טוויטר) ABC MADRID 06-02-1969 página 61 - Archivo ABC, abc, ‏9 באוגוסט 2019 ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
רובי (כדורמים)

מועדון השחייה רובי (בקטלאנית: Club Natació Rubí) הוא מועדון ספורט קטלוני שנוסד בשנת 1971. המחלקות העיקריות במועדון הן כדורמים ושחייה תחרותית, אך יש בו מחלקות נוספות, כגון טריאתלון ועוד. נכון לשנת 2020 המועדון הוא מועדון הספורט הגדול ביותר בעיר רובי, עם כ-6,000 חברים רשומים ו-200 ספורטאים פעילים. מחלקת הכדורמים היא המחלקה הבולטת במועדון, וגם קבוצת הגברים וגם קבוצת הנשים משחקות בליגת העל בכדורמים. במועדון התאמנו במהלך השנים מספר ספורטאים אולימפיים. אתר האינטרנט הרשמי של רובי (בספרדית) Història, Club Natació Rubí (בקטלאנית) ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
קבוצת השנה ה-50 של ה-NFL

קבוצת השנה ה-50 של ה-NFL (באנגלית: NFL 50th Anniversary All-Time Team) היא רשימה של השחקנים הבולטים בתולדות ליגת ה-NFL, אשר נבחרה בשנת 1969 לרגל חגיגות 50 שנות קיומה של הליגה. הקבוצה הורכבה מ-16 שחקנים - 15 שנבחרו לפי עמדות וג'ים ת'ורפ, שהוגדר כ"אגדה" ונבחר ללא קשר לעמדה שלו במגרש. לכל עמדה היו 3 מועמדים, ומתוכם נבחר שחקן אחד. ארבעה שחקנים היו עדיין פעילים בזמן בחירת הקבוצה, שבעה שחקנים נבחרו גם לקבוצת ה-75 של הליגה ו-11 שחקנים נבחרו לקבוצת ה-100 של הליגה. הצגתו של ג'רי קרמר בהיכל התהילה של הפוטבול ב-2018, חתמה את כניסתם של כל שחקני קבוצת השנה ה-50 להיכל התהילה של הליגה. כתב מודגש מציין שחקנים שהיו פעילים בעת הרכבת הרשימה. All-Time NFL Team Announced, San Bernardino Sun
דיוקן שמריהו לוין

"דיוקן שמריהו לוין" (1935) הוא פסל מאת זאב בן-צבי, המתאר את הפעיל הציוני שמריהו לוין. הפסל "דיוקן שמריהו לוין" הוא אחד משני פסלים דומים המתארים את הפעיל הציוני שמריהו לוין. האחד נמצא באוסף מוזיאון תל אביב לאמנות, ואילו השני, כנראה המוקדם יותר, נמצא באוסף המשכן לאמנות עין חרוד. באוקטובר 1935, כשלושה חודשים לאחר מותו של לוין, הוצב הפסל לתצוגה קצרה בבית הנכות הלאומי בצלאל ארתור ווקופ, הנציב העליון, שביקר במוזיאון הזמין עותק של פסל זה. עם מותו של ווקופ, בשנת 1947, נתרם הפסל מעיזבונו למוזיאון תל אביב. הפסל נחצב מגוש אבן ירושלמית גדול. בן-צבי בוחר לתאר את ראשו של לוין בצורה מונומנטלית. פניו של לוין, המעוצבים בסגנון קוביסטי רך, מעצימים מונומנטליות זו. בפסל זה הוא אף העצים את הקווים הגאומטריים ביחס לעותק הנמצא בעין חרוד. דיוקן שמריהו לוין, 1934 בקירוב, המשכן לאמנות עין חרוד ראו: ב"בצלאל", הירדן, 15 אוקטובר 1935 ראו: המוזיאון המחודש, הארץ⁩⁩, 25 פברואר 1936 ראו: עומר, מרדכי (עורך), המוזיאון מציג את עצמו, אמנות ישראלית מאוסף המוזיאון, מוזיאון תל אביב לאמנות, תל אביב-יפו, 2011, עמ' 39.
אסף מרוז

אסף (בובי) מרוז (נולד ב-1 באוגוסט 1964) הוא מוזיקאי, מתופף, אשר תופף בלהקות אבטיפוס, קילר הלוהטת ואיפה הילד?. מרוז נולד בירושלים ועבר עם משפחתו לחיפה לאחר ארבע שנים. בגיל 13 החל ללמוד תופים בקונסרבטוריון "אנזאגי" בחיפה. בתקופת הצבא המשיך את לימודי התופים אצל דייוויד ריץ' בתל אביב. בשנת 1988 עבר לגור במיאמי, שבארצות הברית, כשנה וניגן בהרכב רוק מקומי. בשנת 1980 שימש מתופף של הלהקה קילר הלוהטת. ב-1985 הוציא יחד עם הלהקה את האלבום "דופקים את הלבנים". הלהקה הוקמה בקריות באמצע שנות השמונים ועברה גלגולי הרכב שונים. בגלגולה הראשון בשנת 1985, היה שמה של הלהקה "אב-טיפוס" (בשתי מילים), וחבריה היו אריק שחר, אייל שכטר, אסף מרוז, אמיר בן-דוד, טל יניב וגיא דובדבני. הלהקה הוציאה בשנת 1986 שיר לרדיו בשם "אין לאן לברוח", אשר לא זכה להצלחה. בשנת 1987 עבר לתל אביב. ב-1988 היה שותף בהרכב בשם "מקהלת השירות הבולאי" יחד עם אילן לוקאץ' והגיטריסט אופיר לוקיי. בשנת 1990 הצטרף ללהקת איפה הילד? יחד עם אסף שריג, חמי רודנר ואופיר בר עמי. הלהקה התפרקה רשמית בשנת 1999. מופע איחוד נערך בשנת 2001, ניסיון איחוד נוסף נעשה ב־2008 ומאז שנת 2009 מופיע אסף מרוז עם הלהקה ברחבי הארץ. מרוז גר במרכז הארץ ולו שני ילדים. זמן סוכר (1993) שדים (1994) מסעותי עם עצמי (1995) איפה הילד? (1996) בני המאה ה-20 (2012) מתוק בחשיכה (2017) מישהו שומע אותי (1998) - אלבום אוסף אדום (1995) איגי וקסמן מים (2002) אודי טופלברג אסף מרוז, באתר MusicBrainz (באנגלית) אסף מרוז, באתר Discogs (באנגלית) אסף מרוז, דף שער בספרייה הלאומית גדי שמעוני, כלב השמירה מנגן ושר, חדשות, 1 בנובמבר 1990 איפה הילד - אסף מרוז בהקדשה לחבורת מדרגות בית רוטשילד, נבדק ב-2021-10-23
מטאברס

המונח מטאברס (באנגלית: Metaverse; בעברית: עולם על) הוא הלחם של המילים "מטא" ו"יוניברס", המשמש בדרך כלל לתיאור הרעיון של "השלב הבא" באבולוציה של רשת האינטרנט, שתהיה מורכבת ממרחבים חברתיים וירטואליים משותפים שיהיו מקושרים ומרכיבים יקום וירטואלי מציאותי, שיכלול בפועל את רשת האינטרנט כולה (כולל "האינטרנט של הדברים") וכל קשת המציאות הרבודה. אלמנטים שמקובל להתייחס אליהם כרכיבים של מטאברס כוללים ועידות וידאו, מדיה חברתית לסוגיה, אמצעי תקשורת כמו דואר אלקטרוני והתכתבות טקסטואלית, כלים למציאות מדומה, מטבעות קריפטוגרפיים, ואף משחקים כגון "מיינקראפט". המעבר מהאינטרנט ה"נוכחי" למטאברס מתאפשר בזכות הבשלתן של טכנולוגיות כמו מציאות מורחבת, אינטראקטיביות מלאה אדם-מחשב, בינה מלאכותית, בלוקצ'יין, מחשוב ענן ואחרות. כדי לאפשר את קיומה של מטאברס פעילה, האתגרים העומדים לפתחן של השחקניות העיקריות, ממשלות וענקיות הטכנולוגיה, הם בעיקר קביעת סטנדרטים לממשקים ופרוטוקולי תקשורת שיתמכו ביכולות ההדדיות. לשם כך הוקמו בעשורים הראשונים של המאה ה-21 קבוצות עבודה ושיתוף פעולה בתחום זה, וכן פרויקט קוד פתוח של מטאברס. קושי נוסף הוא בתחום החומרה. המונח "מטאברס" נטבע בשנת 1992 ברומן המדע הבדיוני "סנוקראש" (אנ') מאת ניל סטיבנסון לתיאור מרחב וירטואלי תלת-ממדי דמוי עולם אמיתי, כדי לתאר יורש לאינטרנט שיהיה מבוסס על מציאות מדומה. אך רעיונות דומים הופיעו כבר מראשית שנות ה-80 של המאה ה-20 כדי לתאר מרחבי סייבר באופן כללי. במאה ה-21 היו שהגדירו את "פורטנייט" ו"רובלוקס", משחקים בהם המשתמשים יכולים לבנות עולמות ולייצר תוכן בעצמם, כ"חלוצים" של המטאברס. אתר האינטרנט הרשמי של מטאברס מדיה וקבצים בנושא מטאברס בוויקישיתוף ד"ר צבי טובול לביא - המטאוורס הולך להשתלט על האינטרנט, האם כל אתרי האינטרנט יהפכו לאתרי תלת מימד? - Medium מטאוורס ישראל - מטאוורס ישראל - האתר הרשמי ליאור זלמנסון, זהות אחודה בעולמות מדומים, הזמן הזה, מכון ון ליר בירושלים, ספטמבר 2021 טל כספין, ‏להבין את ה'מטא-וורס', באתר דבר העובדים בארץ ישראל, 7 בנובמבר 2021 שגיא חמץ, אנשי המטאוורס | פתאום בא מישהו ורוכש את השכונה כולה. הבתים שלכם, השכונה שלו. מוזר, לא?, באתר הארץ, 25 במרץ 2022 שגיא חמץ, אנשי המטאוורס | התוכן שלכם שווה כסף דיגיטלי ברשת החדשה — ומה מתכנן גיא עוזרי לעתיד המוזיקה, באתר הארץ, 8 באפריל 2022 ניו יורק טיימס, מייק אייזק, לראשונה בתולדותיה: פייסבוק פותחת חנות פיזית למוצרי מטאוורס, באתר הארץ, 25 באפריל 2022 אמיר עוז, ‏מהו המטאברס ואיך הוא ישפיע – או לא – על חיינו?, באתר "אנשים ומחשבים", 20 ביוני 2022 שלושת מטבעות המטאוורס הגדולים ביותר נכון להיום: The sandbox, Axie infinity, Decentraland אדר שלו, מילים עבריות לעולם מדומה: סקוטי, תשגרר אותי, באתר ynet, 16 בדצמבר 2008 מאמרם של Smart, J.M., Cascio, J. and Paffendorf, J., Metaverse Roadmap Overview, 2007". Accelerated Studies Foundation. יובל מן, תשכחו מהאינטרנט, אנחנו נכנסים ל-Metaverse, באתר ynet, 30 ביולי 2021 ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
ילדים ביער

ילדים ביער היא סדרת טלוויזיה ישראלית מסוגה דרמת מתח, אשר נוצרה על ידי דלית קהן. הסדרה עוסקת במלחמה בסחר בינלאומי בתינוקות, ותסריטה נבחר לאחד מ-15 הסדרות המבטיחות בעולם בפסטיבל MIA ברומא בשנת 2018. הסדרה עלתה לשידור ב-10 בפברואר 2022 ביס. חיה (דלית קהן) היא חסרת בית בהיריון המגויסת בניגוד לרצונה לשמש כסוכנת סמויה בחקירת פשע בינלאומית. עמי (יפתח קליין), שמגייס אותה, הוא חוקר משטרה העוסק בתיק במרכזו עומד ארגון פשע וחטיפה של תינוקות. הארגון מוצא נשים מסכנות בהיריון, מציע להן כסף בתנאי שימכרו את תינוקן למשפחות עשירות, אבל בפועל מוכרים אותם בדארקנט. ילדים ביער, במיזם "אישים" לתיעוד היצירה הישראלית שגיא בן נון‏, בקרוב ב-yes: סדרת מתח חדשה על המאבק בסחר בתינוקות, באתר וואלה, 18 באוקטובר 2018 צחי הופמן, תוכניות המקור החדשות ב-yes וגם טריילר לפאודה עונה 3, באתר THE GADGET REVIEWS, ‏18 במרץ 2019
כלא 400 (סדרת טלוויזיה)

כלא 400 (באנגלית: Out of Service) היא סדרת טלוויזיה ישראלית מסוגה דרמה קומית, שכתבה ויצרה עומר גולדמן, ושעתידה לעלות לשידור בשנת 2024 בהוט. הסדרה היא פיתוח משותף של אולפני ויאקום והוט. עלילת הסדרה מתרחשת בין כותלי כלא 400, מתקן הכליאה לנשים של צה"ל. בשעה שבני גילה מגויסים לצה"ל לשירות חובה בצה"ל, אלי בת ה-18, פציפיסטית מושבעת, נחושה להשתחרר מהצבא על סעיף מצפוני, אך נכשלת בוועדת המצפון ונשלחת לכלא הצבאי. אביה, יואל, הלוחם המהולל ואלוף פיקוד מרכז הנוכחי, מתייחס כלפיה בדחייה. אלי, שמתמודדת עם מקומה החדש בכלא, מסומנת כ"בוגדת" על ידי "מלכת הכלא", לירון, לוחמת מג"ב המחכה למשפט בעקבות תקרית בעייתית בשטחים, ונמצאת תחת סמכותו של אביה. "שבאבניקים", "מחוברים: עוטף עזה", "מלכות" ושת"פ עם נטפליקס: HOT חושפת את הסדרות החדשות, באתר וואלה, 25 בפברואר 2020
כלא 400

"כלא 400" הוא הכינוי של כלא הנשים של צה"ל. הכלא היה פלוגה בבסיס כליאה 394 המוכר בקיצור בשם כלא 4. הכלא היה כלא צבאי בתוך מחנה צריפין שפעל במשך כ-80 שנה, מתקופת המנדט הבריטי, ושימש את צה"ל מקום המדינה ועד שנת 2021, עת הוחלפו הוא וכלא שש בכלא נווה צדק (כלא 10). הפלוגה הכילה את כל החיילות מכל הדרגות (חוגרות, קצינות ונגדות) אשר קיבלו עונש מחבוש. המפקדות בפלוגה זו היו נשים בלבד. החבושות בה הועסקו בבית מלאכה שנמצא בתחומי הפלוגה. בפלוגה זו התקיימו גם תאי "בידוד", שמטרתם כמטרת מחלק ההפרדה בפלוגה ב' ואגף ההפרדה בפלוגה ג'. סגל הפלוגה הורכב ממפקדת פלוגה בדרגת סרן/סגן, מפקדת מחלקה בדרגת סגן או סג"ם ומתחתיהן סמלות ומדריכות כלואים. לאה ענבל, סטלאג ארבע, כותרת ראשית, 30 במרץ 1988 כתבי "ידיעות אחרונות", מאחורי הסורגים, באתר ynet, 7 בפברואר 2008 יואב זיתון, 80 שנה אחרי שהוקם, כלא 4 נסגר | תיעוד מהסיור האחרון, באתר ynet, 13 במרץ 2021 יואב זיתון, 80 שנה אחרי שהוקם, כלא 4 נסגר: תיעוד מהסיור האחרון, באתר ynet, 13 במרץ 2021
טנריפה (כדורמים)

ווטרפולו טנריפה אצ'יידה (בספרדית: Waterpolo Tenerife Echeyde) הוא מועדון כדורמים ספרדי שנוסד בשנת 1993 במטרה לקדם את ענף הכדורמים בעיר. בתום עונת 2016/2017 עלתה קבוצת הגברים של המועדון לליגת העל, ועברה למתחם חדש ומשודרג. המועדון מחזיק בקבוצת גברים ראשונה ושנייה, בקבוצת נשים ובשלוש מחלקות נוער בטווחי גיל שונים. אתר האינטרנט הרשמי של טנריפה El Club, CN Echeyde (בספרדית) ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
פרס המוזיקה של MTV אירופה לאמן הטוב ביותר

להלן רשימה של הזוכים והמועמדים לפרס המוזיקה של MTV אירופה לאמן הטוב ביותר. Levine, Nick (1 בנובמבר 2007). "In full: MTV Europe Music Awards winners". דיגיטל ספיי. נבדק ב-19 באוקטובר 2011. {{cite web}}: (עזרה) "Here Are All the Winners from the 2017 MTV EMAs". נבדק ב-13 בנובמבר 2017. {{cite web}}: (עזרה) "2018 MTV EMA WINNERS: SEE THE FULL LIST". MTV. נבדק ב-5 בנובמבר 2018. {{cite web}}: (עזרה) "אריאנה גרנדה, BILLIE EILISH, LIL NAS X, AND MORE: THE 2019 EMA NOMINATIONS ARE HERE". MTV. נבדק ב-3 באוקטובר 2019. {{cite web}}: (עזרה) "READY, SET, VOTE! THE 2020 MTV EMA NOMINEES ARE HERE!". MTV Networks Europe. 6 באוקטובר 2020. נבדק ב-6 באוקטובר 2020. {{cite web}}: (עזרה)
Caruso

Caruso הוא שיר של הזמר-היוצר האיטלקי לוצ'ו דאלה שפורסם בשנת 1986. השיר נכתב בהשראת חייו של הטנור האיטלקי אנריקו קארוזו. השיר תורגם לשפות שונות ובוצעו לו גרסאות כיסוי רבות. גרסת כיסוי שעשה לשיר זמר האופרה לוצ'אנו פברוטי, תרמה לפרסומו העולמי וסללה את הדרך למבצעים נוספים ששרו את השיר בסגנון קלאסי, מה בסופו של דבר הפך אותו לקלאסיקת פופ-אופרה. גרסת כיסוי בולטת נוספת של השיר בוצעה על ידי זמרת הפופ לארה פביאן. ב-28 במרץ 2024 הזמר-יוצר הישראלי מרגי הוציא סינגל בשם "Happy Now?", סינגל שני מתוך המיני-אלבום Shadows of Blue. השיר משלב חלקים מהשיר "Caruso". לוצ'ו דאלה סיפר שאת ההשראה לכתיבת השיר קיבל כשנאלץ, בעקבות תאונת בסירתו, להתאכסן בבית מלון בעיר הקיט סורנטו שליד נאפולי. בעת שהותו שם סיפר לו בעל המלון סיפר לו שזהו אותו המלון בו בילה אנריקו קארוזו, שנפטר בשנת 1921, בימיו האחרונים. צוות המלון סיפר לדאלה על ימיו של קארוזו בבית המלון ובייחוד על קשר רומנטי בינו ולבין אחת מתלמידותיו. אנריקו קארוזו היה זמר אופרה איטלקי מפורסם בסוף המאה התשע עשרה ותחילת המאה העשרים. קארוזו, יליד נאפולי, היגר לארצות הברית בשנת 1903 והפך בה לכוכב וידוען עולמי. השיר נכתב ברובו באיטלקית אך משלב גם מילים ומשפטים בנפוליטנית על אף שדאלה עצמו היה יליד בולוניה שבצפון ולא באזור נאפולי. כך הוא מתייחס לעיירה סורנטו בשם הנפוליטני "סוריינטו". מידע על היצירה "Caruso" באתר מיוזיק בריינז גרסאות נוספות ל"Caruso" באתר SecondHandSongs יובל אראל‏, יהונתן מרגי – Happy Now?, בבלוג של יובל אראל, מגזין מוזיקה ותרבות, 28 במרץ 2024
ASCII

ASCII (ראשי תיבות של: American Standard Code for Information Interchange) הוא קוד לייצוגם של תווים (ספרות, אותיות האלפבית, סימני פיסוק ועוד) בזיכרון מחשב ובקובצי מחשב. קוד ASCII משמש להצגת אותיות האלפבית הלטיני הפשוט, ללא סימנים דיאקריטיים, המכונים לעיתים אקצנטים. הקוד הוא קידוד תווים של 7 סיביות המכיל 128 תווים (2 בחזקת 7, מספר כל הצירופים הבינאריים של 7 סיביות), בהם 33 תווי בקרה (ירידת שורה, למשל), 52 אותיות הכתב הלטיני (בעיקרון 26 אותיות, כאשר לכל אחת ישנן שתי צורות), 33 סימנים נוספים (כגון סימני פיסוק וסימן הרווח), ו-10 ספרות. הקוד אינו כולל אותיות בשום אלפבית אחר. בעבר הותאם הקוד לעברית ("קוד ישן") – 27 תווים (כולל אותיות סופיות) תפסו את מקום האותיות הלטיניות הקטנות. גם שפות אחרות הותאמו אליו, למשל עבור גרמנית ויתרו על כמה תווים לטובת יצירת אותיות לטיניות עם סימנים. כיום תקני ISO מרחיבים תקן זה (בצורתו הבסיסית האמריקאית – לא בצורתו הגרמנית או העברית, למשל), ו־Latin-1, התקן הבסיסי לאנגלית, כולל אותיות לטיניות עם סימנים דיאקריטיים. ISO-8859-8 הוא התקן לעברית המשמש ברוב מערכות המחשב הקיימות. במרץ 1968 הורה הנשיא לינדון ג'ונסון לסוכנויות פדרליות של ארצות הברית לרכוש אך ורק מחשבים התומכים בקוד ASCII. למשך תקופה מסוימת עוד הייתה ל־ASCII תחרות מצד קוד EBCDIC שפיתחה חברת IBM, אולם עם הזמן ASCII זכתה לעדיפות והייתה לתקן בין-לאומי. כיום, השימוש ב־ASCII טהור יורד בגלל המעבר ליוניקוד, הכולל אוסף רחב בהרבה של סימנים, ומאפשר ייצוג שפות אחדות במקביל. על אף שישנן תכנות שאינן מתפקדות באופן אופטימלי עם תו שתופס 2 בתים, קיימים תקנים כגון UTF-8 המאפשרים לתווי ה־ASCII לעבור ללא שינוי. קוד ה-ASCII מוצג לעיתים כטבלה המתאימה בין התו לבין המספר שמיצג אותו ולכן מקובל להתייחס להתאמה בשם: "טבלת ASCII". בטבלת ה-ASCII שלמטה, מופיעים התווים כאשר הערך הבינארי של כל תו מושג על ידי העמודה השמאלית ביותר שמייצגת את שלוש הספרות הבינאריות השמאליות של המספר, ועל ידי השורה העליונה שמייצגת את ארבע הספרות הימניות של המספר. למשל, הייצוג הבינארי של התו "B" הוא "1000010". צבע הרקע הכחול מייצג תו בקרה, צבע הרקע הצהוב מיצג תווים הניתנים להדפסה. בקוד ASCII הוגדרו רק אותיות אנגליות, גדולות וקטנות. כדי להתאימו לעברית הוחלפו האותיות האנגליות הקטנות באותיות עבריות (בטווח 0x61 עד 0x7A), כך ש-a הוחלפה ל-ב', b הוחלפה ל-ג', וכך הלאה עד z שהוחלפה ל-ת'. כיוון שבאלפבית העברי יש אות אחת יותר מאשר באלפבית האנגלי, קיבלה האות א' את הערך שלפני a, כלומר 0x60. התאמה זו כונתה בהמשך "קוד ישן". בקוד ASCII מורחב, בן 8 ביטים, בתקן ISO 8859-8 קיבל האלפבית העברי את הטווח 0xE0 עד 0xFA. בתקן Code page 862 (אנ') הנמצא בשימוש על ידי מערכת ההפעלה MS-DOS, שאף הוא בן 8 ביטים, קיבל האלפבית העברי את הטווח 0x80 עד 0x9A. בחלונות 3.x וחלונות 9x יש שימוש בקוד Windows-1255 במקום תקן 862, אם כי מערכת ההפעלה מקבלת את תקן 862 כאשר מופעלים יישומי DOS. אמנות ASCII Codepage 437 טבלת ASCII ASCII, באתר אנציקלופדיה בריטניקה (באנגלית) Lyndon B. Johnson, Memorandum Approving the Adoption by the Federal Government of a Standard Code for Information Interchange. The American Presidency Project., March 11, 1968.